દેશભરમાં વિવિધ ધાર્મિક અને રાજકીય સંગઠનો દ્વારા આયોજિત દેખાવોમાં ખાનગી અને જાહેર સંપત્તિને થતાં નુકસાનની ગંભીર નોંધ લેતાં સુપ્રીમ કોર્ટે શુક્રવારે જણાવ્યું હતું કે, અમે સરકાર દ્વારા કાયદામાં સુધારો થાય તેની રાહ નહીં જોઈએ. ઉત્તર ભારતમાં કાવડયાત્રા પર જતા કાવડિયા દ્વારા સડકો પર આચરાતી હિંસા સામે લાલ આંખ કરતાં સુપ્રીમ કોર્ટે શુક્રવારે પોલીસને આકરી કાર્યવાહી કરવા આદેશ આપ્યો હતો.